इंडियन ट्रेडिशनल ड्रेस पर फिदा हुए मस्क, कहा- आई लव इट!
Twitter CEO Elon Musk Sherwani Photo Goes Viral - टेस्ला, स्पेसएक्स और ट्विटर के मालिक एलन मस्क अक्सर किसी न किसी वजह से खबरों में बने रहते हैं। इस बार वह किसी रॉकेट लॉन्चिंग या इलेक्ट्रिक व्हीकल के कारण नहीं
टेस्ला, स्पेसएक्स और ट्विटर के मालिक एलन मस्क अक्सर किसी न किसी वजह से खबरों में बने रहते हैं। इस बार वह किसी रॉकेट लॉन्चिंग या इलेक्ट्रिक व्हीकल के कारण नहीं, बल्कि इंडियन ट्रेडिशनल ड्रेस 'शेरवानी' में अपनी तस्वीर वायरल होने के कारण खबरों में हैं।
दरअसल, DogeDesigner नाम के एक ट्विटर यूजर ने एलन मस्क की मिडजर्नी के जरिए AI जनरेटेड एक तस्वीर शेयर की। उस तस्वीर में वह शेरवानी पहने हुए दिखाई दे रहे हैं। मस्क को यह लुक पसंद आया है। उन्होंने ट्वीट पर प्रतिक्रिया देते हुए कहा,'आई लव इट'!
इसके अलावा मस्क की कई AI जनरेटेड तस्वीरें वायरल हो रही हैं, जिसमें वह भारतीय दूल्हे के रूप में घोड़े की सवारी करते हुए दिखाई दे रहे हैं। इसके साथ ही वह शादी के मेहमानों के साथ पोज देते हुए दिखाई दे रहे हैं।
एलन मस्क की बचपन की AI जनरेटेड तस्वीर
इसके अलावा नॉट जेरोम पॉवेल नाम के ट्विटर यूजर ने एलन मस्क की बचपन की AI जनरेटेड तस्वीर की। इसके साथ लिखा,'एलन मस्क कथित तौर पर कुछ एंटी एजिंग फॉर्मूले पर काम कर रहे थे लेकिन यह हाथ से निकल गया।'
हाल ही में मस्क ने बनाई आर्टिफिशियल इंटेलीजेंस कंपनी 
हाल ही में एलन मस्क ने X.AI नाम से आर्टिफिशियल इंटेलीजेंस कंपनी बनाई है। टेक्सास शहर के नेवादा में कंपनी का हेडक्वॉर्टर बनाया गया है और मस्क इसके एकमात्र लिस्टेड डायरेक्टर हैं। मस्क के फैमिली ऑफिस के डायरेक्टर जेरेड बिर्चेल को कंपनी का सेक्रेटरी बनाया गया है।
इसके बाद मस्क ने AI चैटबॉट 'TruthGPT' लॉन्च करने का ऐलान किया है। इसके जरिए वह ओपनएआई (OpenAI) के चैटजीपीटी (ChatGPT) और गूगल के बार्ड (Bard) को टक्कर देंगे।
दुनिया के सबसे अमीर व्यक्ति हैं मस्क
एलन मस्क हाल ही में फ्रांस के बर्नार्ड अरनॉल्ट को पीछे छोड़कर दुनिया के सबसे अमीर व्यक्ति की पोजिशन फिर से हासिल कर ली है। ब्लूमबर्ग बिलेनियर्स इंडेक्स के अनुसार, अभी मस्क की कुल नेटवर्थ 199 बिलियन डॉलर (करीब 16.39 लाख करोड़ रुपए) है।
यह भी पढ़ें...
सबसे ताकतवर रॉकेट को फिर से लॉन्च करने की तैयारी में एलन मस्क
स्पेसएक्स अपने स्टारशिप व्हीकल के एक और टेस्ट की तैयारी कर रहा है। इस बार वो सुपर हेवी व्हीकल बूस्टर 9 और शिप 25 को स्पेस में भेजेगा। स्पेसएक्स के स्टारशिप स्पेसक्राफ्ट और सुपर हैवी रॉकेट को कलेक्टिवली 'स्टारशिप' कहा जाता है। ये एक रीयूजेबल ट्रांसपोर्टेशन सिस्टम है। इसमें एडवांस्ड रेप्टर इंजन लगे हैं। स्पेसएक्स ने वीडियो रिलीज कर ये जानकारी दी है। पूरी खबर पढ़ने के लिए क्लिक करें...